Diari Oficial de la Generalitat Valenciana


Sumari del DOGV 9567, del 03-04-2023 (2023/2992)

RESOLUCIÓ de 28 de febrer de 2023, de la Subdirecció General de Relacions Laborals, per la qual es disposa el registre i publicació dels acords de la comissió paritària del I Conveni col·lectiu de comerç tèxtil de la Comunitat Valenciana (codi conveni número 97227789175558 i localitzador CP\_SH76GN61).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9567

Data del DOGV
:   03-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2992


Data del document
:   28-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 28 de febrer de 2023, de la Subdirecció General de Relacions Laborals, per la qual es disposa el registre i publicació dels acords de la comissió paritària del I Conveni col·lectiu de comerç tèxtil de la Comunitat Valenciana (codi conveni número 10126802389538 i localitzador CP\_SH76GN61). [2023/2992]  
  
Vista l'acta de la comissió paritària del I Conveni col·lectiu de comerç tèxtil de la Comunitat Valenciana, subscrit per part empresarial pel Gremi de Comerciants Tèxtils, Moda i Complements de la Comunitat Valenciana (GRECOTEX - CV) i la Confederació de Comerciants i Autònoms de la Comunitat Valenciana (COVACO - Tèxtil), i d'altra banda, per la representació sindical, Federació de Serveis, Mobilitat i Consum d'UGT País Valencià (FeSMC-UGT) i Federació de Serveis de CCOO del País Valencià (SERVEIS - CCOO), i de conformitat amb el que es disposa en l'art. 90, apartats 2 i 3, del Reial decret legislatiu 2/2015, de 23 d'octubre, l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de convenis i acords col·lectius de treball, d'acord amb el que s'estableix per l'article 51.1 de l'Estatut d'Autonomia de la Comunitat Valenciana, el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'Ordre 10/2022, de 26 de setembre, per la qual es desplega aquest reglament, aquesta Subdirecció General de Relacions Laborals, resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 28 de febrer de 2023.- El subdirector general de Relacions Laborals: Joaquín Vañó Gironés.  
  
  
Acta de la reunió de la comissió paritària del I Conveni col·lectiu de comerç tèxtil de la Comunitat Valenciana, celebrada el dia 16 de febrer de 2023  
  
A València, en la seu de Grecotex - CV (Gremi de Comerciants Tèxtils, de Moda i Complements de la Comunitat Valenciana), a les nou hores del dia setze de febrer de dos mil vint-i-tres, es reuneix la comissió paritària del I conveni col·lectiu de comerç tèxtil de la Comunitat Valenciana.  
  
Integren la comissió paritària els membres esmentats al final, representants de les organitzacions empresarials: Gremi de Comerciants Tèxtils, Moda i Complements de la Comunitat Valenciana (GRECOTEX - CV) i la Confederació de Comerciants i Autònoms de la Comunitat Valenciana (COVACO - Tèxtil) i de les organitzacions sindicals: Federació de Serveis, Mobilitat i Consum d'UGT País Valencià (FeSMC - UGT) i la Federació de Serveis de CCOO del País Valencià (SERVEIS - CCOO).  
  
Oberta la sessió els assistents,  
  
Exposen:  
La reunió té com a únic punt de l'ordre del dia emetre acta relativa, primer al pagament dels endarreriments per part de les empreses en l'aplicació del I Conveni col·lectiu de comerç tèxtil de la Comunitat Valenciana, publicat oficialment en el Diari Oficial de la Generalitat Valenciana (núm. 9510 del 12.01.2023) i en segon lloc fer constar les competències i les funcions de la mateixa comissió paritària,  
Després de diverses manifestacions dels presents,  
  
Acorden:  
  
1. Que, a fi de facilitar a les empreses l'aplicació del I Conveni col·lectiu de comerç tèxtil de la Comunitat Valenciana, la comissió paritària recomana actualitzar els salaris a partir del mes de febrer de 2023 i abonar els endarreriments com a màxim fins al mes d'abril de 2023.  
  
2. Que, d'acord amb les competències de la comissió paritària regulades en l'article 8.1 del vigent conveni col·lectiu, la mateixa comissió tindrà la seua activitat limitada exclusivament per a resoldre les consultes sobre discrepàncies amb l'aplicació del conveni laboral.  
Així mateix, s'aprova depositar la present acta davant l'autoritat laboral, a l'efecte de la seua publicació i altres efectes legals oportuns, i es faculta per a aquest tràmit el Sr. Vicente Martínez Trenco, amb DNI 29407649I.  
  
I per deixar-ne constància signen el present acord en el lloc i data a dalt indicats.  
  
A les deu hores i trenta minuts del dia setze de febrer de dos mil vint-i-tres, s'alça la sessió.  
  
Per CCOO: Salvador J. Mejias Sahuquillo.  
Per UGT: Esteban Ramos Cano.  
Per COVACO: Pere Anrubia Gandía, Amparo Barroso Gómez  
Per GRECOTEX - CV: Agustín Benavent González, Mari Carmen Pisón Mainar